Hírek: Megérkezett az Androidos Microsoft Office mobiltelefonos kiadása - OPREND
Megérkezett az Androidos Microsoft Office mobiltelefonos kiadása
Szerző: Driver · 2015.06.25 13:32
Tegnap került bejelentésre, hogy az Office Android telefonokra szánt változata teljesen végleges állapotba került és így nyílt széleskörű elérhetősége is lehetségessé vált. Az irodai csomag így a Google Play áruházon keresztül már letölthető, korábbi verziót használók számára pedig frissíthető.
Még valahogy januárban került kiadásra az első mobiltelefonokra szánt Androidos Microsoft Office, körülbelül egy időben amikor a táblagépes verzióból kiadásra került a stabil változat. Most eljött az idő, hogy a mobilos változat is elkészüljön, így már az is kilépett a béta állapotból.
A Microsoft közleménye alapján, a következő főbb erényekkel büszkélkedhet a szoftver:
Olvasás és szerkesztés út közben: A dokumentumok utazás közben nem csak újranézhetőek, vagy olvashatóak, de lehetőség nyílik arra is hogy pontosítsuk javítsunk azokon, szerkesztés segítségével telefonunkon.
Előadások: A PowerPoint Androidos változatának segítségével vezeték nélküli kapcsolattal lehetőség nyílik diáink kivetítésére a nagy képernyőn. Itt akár egy asztali rendszernél, az animációk és effektek az elvár módon jelennek meg.
Dokumentumok gyors elérése: A dokumentumaink gyorsan elérhetőek a telefonunk használatával is. Mindezt nem csak a OneDrive, de a Dropboy, illetve Google Drive, vagy Box-on tárol fájljaink esetén is megtehetjük.
Könnyen beszerezhető: Már több mint 30 globális partnerrel sikerült megegyezni, hogy több eszköz esetén alapértelmezetten kínálják majd a Microsoft Office-t, ilyen a Samsung, Sony, LG és így tovább. Ezen eszközök az év későbbi felétől fogják majd tartalmazni az irodai csomagot.
A Word, Excel és PowerPoint friss változatai a Google Play áruházában már elérhető, valamint hamarosan egyéb gyártó saját áruházán keresztül is elérhető lesz. Az irodai szoftvercsomag végleges változata ahogy eddig is, a továbbiakban is ingyenesen használható bárki számára.
Driver Microsoft Office 2015.06.25 13:32 3 hozzászólás 1 Nyomtat
Hozzászólások megtekintése (eddig 3 hozzászólás)
Nevetséges, hogy előbb készüljön el Androidra, mint Windows Phone-ra! Értem én, hogy fog jönni Win10-re, na de akkor is, ne nevettessenek már
Nézd úgy, hogy az Androidosok a teszterek, így még tudnak finomítgatni a Windowsos verzión
Ez mindent tud mint a "nagyok"?
Nem, de én nem is örülnék, ha egy sokgigás Office suite kerülne a telefonomra.
Ugyanez vonatkozik a többi touch-os Office-ra is, Windows platformon is. Viszont ahogy észrevettem, hétköznapi igényekre bőven megfelel, még desktopon is.
31,081,321 egyedi látogató